
МИНИСТЕРСТВО НА ОБРАЗОВАНИЕТО И НАУКАТА
СИСТЕМА за определяне на резултатите при провеждането на конкурс за длъжността „старши експерт по организация на средното образование” в отдел „Организационно-методическа дейност и контрол“ (ОМДК), Регионално управление на образованието (РУО) – Русе
При спазване на изискванията на чл. 34, ал. 5, ал. 6 и ал. 7 и във връзка с чл. 36, ал. 1 и ал. 2 от Наредбата за провеждане на конкурсите и подбора при мобилност на държавни служители (НПКПМДС), конкурсната комисия обсъди въпросите за трите варианта на тест (съгласно списъка на нормативните актове, които кандидатите трябва да познават и използват) за провеждане на конкурса за длъжността „старши експерт по организация на средното образование” в отдел „Организационно-методическа дейност и контрол“, Регионално управление на образованието – Русе. Всеки вариант на тест ще включва 25 затворени въпроса, с един възможен верен отговор, свързани с устройството и функционирането на администрацията, в която е конкурсната длъжност, и с професионалната област на длъжността. 
В съответствие с разпоредбите на чл. 34, ал. 5 и ал. 6 от НПКПМДС конкурсната комисия реши:
1. Времето за решаване на теста е 40 минути;
2. Всеки верен отговор носи 0,20 точки;
3. Максималният резултат от теста е 5,00 точки;
4. Минималният резултат, при който кандидатът ще се счита за успешно издържал теста, е 3,20 точки (за 16 верни отговора). При резултат под минималния кандидатът не се допуска до следващия етап интервю в конкурсната процедура;
5. Всеки кандидат отбелязва отговорите със син химикал, като буквеното означение на избрания отговор се загражда с кръг. В случай че е маркиран повече от един отговор, се счита, че на въпроса не е даден верен отговор;
6. Не се допуска нанасянето на каквито и да е поправки, дописване или изтриване в условията и в отговорите. В тези случаи ще се счита, че на съответният въпрос е даден грешен отговор; 
7. Интервюто е с по-голяма относителна тежест, тъй като в процеса на събеседването могат да се проверят професионалните и деловите качества на кандидатите, комуникативните им умения и професионалния им изказ, уменията за аргументиране и убеждаване поради което резултатите от теста ще се умножат с коефициент 4, а резултатите от интервюто ще се умножат с коефициент 5;
На основание чл. 42, ал. 1 от НПКПМДС, комисията реши:
1. Минималният резултат, при който кандидатът ще се счита за успешно издържал интервюто, е 4,00 точки;
2. Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю за ръководни длъжности – Приложение № 5 към чл. 42, ал. 4 от НПКПМДС; 
3. Общият резултат, вписан във Формуляра за преценка на кандидати от интервю от всеки член на комисията, е средноаритметична величина от оценките по отделните компетентности по 5-степенна скала;
4. Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая;
5. При постигнат на интервюто резултат под минималния 4,00 кандидатът не сформира окончателен резултат и не се класира;
Съгласно чл. 43, ал. 1 от НПКПМДС окончателният резултат на кандидата е сбор от резултатите, получени на теста и на интервюто, умножени съответно с коефициенти 4 и 5, определени от комисията.

